Държавен вестник, бр. 35, 2011 г., стр. 35

БРОЙ  35	
Д Ъ Р Ж А В Е Н  В Е С Т Н И К 	
СТР.  35  
1. спортистите, картотекирани към лицен­
зирани спортни организации на територията 
на Република България;
2. спортистите от страните, подписали До­
пълнителния протокол към Конвенцията срещу 
употребата на допинг на Съвета на Европа, 
съставен на 12 септември 2002 г. във Варша­
ва (ДВ, бр. 82 от 2005 г.) и ратифициран със 
закон от Народното събрание (ДВ, бр. 17 от 
2005 г.), когато те пребивават на територията 
на Република България;
3. спортистите, участващи в международни 
спортни прояви на територията на Република 
България по искане от международните спортни 
организации.
(2) Допинговият контрол, извършван въз 
основа на годишния план за разпределение 
на проверките, е за сметка на бюджета на 
Антидопинговия център.
(3) Извън случаите по ал. 2 допингов кон­
трол може да бъде извършен и по искане на:
1. международна спортна организация;
2. лицензирана спортна организация или 
нейни членове; 
3. спортна организация от страна, подписала 
Допълнителния протокол към Конвенцията сре­
щу употребата на допинг на Съвета на Европа, 
осъществяваща състезателна и тренировъчна 
спортна дейност на територията на Република 
България.
(4) Искания от организация за допинговия 
контрол по ал. 3 могат да бъдат отправяни 
само по администрирания от нея спорт и се 
заплащат съгласно ценоразпис, утвърден от 
изпълнителния директор на Антидопинговия 
център. 
Чл. 5. Спортните организации са длъжни да 
известяват незабавно Министерството на физи­
ческото възпитание и спорта, Антидопинговия 
център и Българския олимпийски комитет при 
установяване на нарушения на антидопинговите 
правила от друг контролен орган.
Чл. 6. (1) Нарушения на антидопинговите 
правила съставляват: 
1. наличието на забранена субстанция, нейни 
метаболити или маркери в проба на спортист 
при съобразяване със следните условия и из­
ключения:
а) лично задължение на всеки спортист е 
да се увери, че в организма му не постъпват 
забранени субстанции; спортистът носи отго­
ворност за всяка забранена субстанция, нейни 
метаболити или маркери, открити във взета от 
него проба, и не е необходимо да се доказват 
намерение, вина, небрежност или съзнателно 
използване от страна на спортиста за устано­
вяване на нарушението;
б) достатъчни доказателства за установяване 
на нарушението има при наличие на забранена 
субстанция, нейни метаболити или маркери в 
проба „А“, при условие че спортистът отхвърли 
правото на анализ на проба „Б“ и такъв не 
се състои, както и при условие че проба „Б“ 
се анализира и резултатът от нейния анализ 
потвърждава наличието на забранената субстан­
ция и/или нейните метаболити или маркери, 
открити в проба „А“ на спортиста;
в) с изключение на субстанциите, за които 
в Списъка на забранените субстанции и методи 
е определен количествен праг, наличието на 
каквото и да е количество забранена субстанция, 
нейни метаболити или маркери в пробата на 
спортист съставлява нарушение на антидопин­
говите правила;
г) като изключение от общото правило на 
т. 1 Списъкът на забранените субстанции и 
методи или международните стандарти могат 
да установяват специални критерии за опре­
деляне на забранени субстанции, които могат 
да бъдат произведени ендогенно;
2. използването или опитът за използване от 
спортист на забранена субстанция или забранен 
метод при съобразяване със следните условия 
и изключения:
а) лично задължение на всеки спортист е 
да се увери, че в организма му не постъпват 
забранени субстанции и не е необходимо да 
се доказват намерение, вина, небрежност или 
съзнателно използване от страна на спортиста 
за установяване на нарушението, свързано с 
използването на забранена субстанция или 
забранен метод;
б) дали използването или опитът за използ­
ване на забранена субстанция или забранен 
метод са били успешни или не е без същест­
вено значение; за установяване извършването 
на нарушение на антидопинговите правила е 
достатъчно, че забранената субстанция или 
забраненият метод са били използвани или е 
бил направен опит за тяхното използване;
3. отказът за участие или неучастие на спор­
тист без уважителна причина във вземане на 
проби след получаване на известие съгласно 
установеното в наредбата или избягване по 
какъвто и да е друг начин на процедурата по 
вземане на проби; 
4. нарушаването на изискванията, свързани 
със задължението на спортиста да бъде на 
разположение за извънсъстезателно тестване, 
включително неуспешното подаване на инфор­
мация за местонахождението и пропуснатите 
проверки, които се декларират въз основа 
на правила, съответстващи на посочените в 
Международния стандарт за тестване; всяка 
комбинация от 3 пропуснати проверки и/или 
неуспешно подаване на информация за местона­
хождение, извършени в срок 18 месеца съгласно 
установеното от антидопинговите организации 
с правомощия спрямо спортиста, съставлява 
нарушение на антидопинговите правила; 
5. фалшифицирането или опитът за фалши­
фикация на която и да е част от процедурата 
за допингов контрол;